15. Godkendelse af retningslinjer for afholdelse af ældrerådsvalg 2025 (Åben)
Tidl. politisk behandling
Forventet sagsgang         SS-U, ØK, BY
Lovgrundlag
Lov om retssikkerhed og administration på det sociale 
område §§30-33
SAGENS INDHOLD
Byrådet skal i denne sag tage stilling til retningslinjer for afholdelse af ældrerådsvalget 
2025.
Byrådet godkendte 23. marts 2021 retningslinjer for valg til Favrskov Ældreråd. Ældrerådet har ønsket at 
fastholde retningslinjerne for valget i 2025 med undtagelse af en enkelt ændring. De opdaterede 
retningslinjer, hvori den foreslåede ændring er markeret, er vedlagt som bilag.
Ældrerådet skal mindst hver fjerde år afholde valg, og det siddende ældreråds valgperiode udløber 31. 
december 2025. Ældrerådet skal minimum bestå af fem medlemmer, og for hvert medlem kan der vælges 
en stedfortræder. Byrådet godkendte 29. januar 2013 valgregler for afholdelse af ældrerådsvalg. I den 
forbindelse blev det besluttet, at Favrskov Ældreråd skal bestå af ni medlemmer og op til tre stedfortrædere.
På baggrund af en høj valgdeltagelse ved de to foregående valg (65,8 % i 2017 og 61,3 % i 2021), ønsker 
Ældrerådet i store træk at bibeholde de samme retningslinjer, som har været gældende ved de foregående 
valg. 
VURDERING
Social og Sundhed vurderer, at udkastet til retningslinjer for afholdelse af valg til Favrskov Ældreråd 2025 
udgør en god overordnet ramme for det kommende ældrerådsvalg.
Social og Sundhed vurderer, at fremmødevalg samt afholdelse af valget samtidig med kommunal- og 
regionsrådsvalget bidrager til en høj valgdeltagelse.
Byrådet godkendte 26. april 2022 Ældrerådets vedtægter, hvor det fremgår af § 4, stk. 8, at kandidater til 
valg oplistes i alfabetisk rækkefølge efter fornavn. Ældrerådet har ønsket, at dette fastholdes ved valget i 
2025. Derfor foreslår Ældrerådet, at punkt to i vedlagte retningslinjer ændres, så kandidater oplistes 
alfabetisk efter fornavn i stedet for efternavn.
ØKONOMI
Der er i alt afsat 211.000 kr. til afholdelse af ældrerådsvalget i 2025. Budgettet dækker udgifter til licens til 
valgsystemet, inventar på valgstederne, annoncering, mv.
INDDRAGELSE
Ældrerådet har drøftet afholdelse af ældrerådsvalget på møde 20. november 2024.
INDSTILLING
Direktøren for Social og Sundhed indstiller til Byrådet:
[adresse]: EMN-2024-02363
Dok-ID: 3800709
Sagsbehandler: caol
Byråd
28. januar 2025  19:00
1.
At valg til Favrskov Ældreråd afholdes efter vedlagte retningslinjer.
BESLUTNING
Social- og Sundhedsudvalget, 7. januar 2025:
Fraværende: Ingen
Indstilles godkendt.
Økonomiudvalget, 21. januar 2025:
Fraværende: Herman Danielsen
Indstilles godkendt.
Byrådet, 28. januar 2025:
Fraværende: Ingen
Godkendt.
Bilag

Retningslinjer for valg til Favrskov Ældreråd (3807992)
